ನಾನು ಕೊರೊನಾ ನೆಗೆಟಿವ್: ಗೊಂದಲದ ಬಗ್ಗೆ ಸ್ಪಷ್ಟನೆ ನೀಡಿದ ಪ್ರಿಯಾಂಕ್ ಖರ್ಗೆ ಇವರಿಂದ ಪ್ರಕಟಿಸಲಾಗಿದೆ News Alert ಬೆಂಗಳೂರು: ವಿಧಾನಸಭೆ ಅಧಿವೇಶನಕ್ಕೆ ಪಾಲ್ಗೊಳ್ಳುವ ಮುನ್ನ ಈ ತಿಂಗಳ 19 ರಂದು ನನಗೆ ಕಡ್ಡಾಯವಾಗಿ ಕೋವಿಡ್ ಪರೀಕ್ಷೆ ನಡೆಸಲಾಯಿತು. ಈ ವೇಳೆ ನನಗೆ ಕೊರೊನಾ ಸೋಂಕಿರುವುದಾಗಿ ವರದಿ ಬಂದಿತ್ತು. ಸಾಮಾಜಿಕ ಜವಾಬ್ದಾರಿ ಕಾರಣದಿಂದ ನಾನು ಈ ವಿಚಾರವನ್ನು ಎಲ್ಲರಿಗೂ ತಿಳಿಸಿದ್ದೆ. ಆದರೆ ಇದಾದ 48 ಗಂಟೆಗಳ ಬಳಿಕ ಮತ್ತೊಂದು ಪರೀಕ್ಷೆ ಮಾಡಿಸಿದೆ. ಅದರಲ್ಲಿ ನನಗೆ ಕೋವಿಡ್ ನೆಗೆಟಿವ್ ಇರೋದು ತಿಳಿದು ಬಂತು. ಹೀಗಾಗಿ ನಾನು ಸದನಕ್ಕೆ ಹಾಜರಾಗಿದ್ದೇನೆ ಎಂದು ಚಿತ್ತಾಪುರ ಕಾಂಗ್ರೆಸ್ ಶಾಸಕ ಪ್ರಿಯಾಂಕ್ ಖರ್ಗೆ ಕಲಾಪದ ವೇಳೆ ತಿಳಿಸಿದ್ದಾರೆ. ಸೋಂಕಿತ ಸರ್ಕಾರ: ಸದನದೊಳಗೆ ವಿಶಿಷ್ಟ ಪ್ರತಿಭಟನೆ ನಡೆಸಿದ ಪ್ರಿಯಾಂಕ್ ಖರ್ಗೆ.! ಮುಂಗಾರು ಅಧಿವೇಶನದ ನಾಲ್ಕನೇ ದಿನದ ಕಲಾಪಕ್ಕೆ ಹಾಜರಾದ ಪ್ರಿಯಾಂಕ್ ಖರ್ಗೆ ಬಗ್ಗೆ ಕಾನೂನು ಸಚಿವ ಮಾಧುಸ್ವಾಮಿ ಪ್ರಶ್ನೆ ಎತ್ತಿದರು. ತಮ್ಮ ಆರೋಗ್ಯದ ಬಗ್ಗೆ ಮಾಧ್ಯಮಗಳಲ್ಲಿ ವಿಚಾರ ಪ್ರಸ್ತಾಪವಾಗಿದೆ. ತಮ್ಮ ಆರೋಗ್ಯ ಹೇಗಿದೆ.? ಎಂದು ಪ್ರಿಯಾಂಕ್ ಖರ್ಗೆ ಬಳಿ ಮಾಧುಸ್ವಾಮಿ ಪ್ರಶ್ನಿಸಿದರು. ಇದೆಂಥಾ ಉದ್ಧಟತನ ಕೊರೋನಾ ಸೋಂಕಿನೊಂದಿಗೆ ಸದನದಲ್ಲಿ ಪಾಲ್ಗೊಂಡ ಪ್ರಿಯಾಂಕ ಖರ್ಗೆ ಇದಕ್ಕೆ ಉತ್ತರಿಸಿದ ಪ್ರಿಯಾಂಕ್ ಖರ್ಗೆ, ನಾನು ಕೋವಿಡ್ ನೆಗೆಟಿವ್. ಆ ಬಗ್ಗೆ ಸಭಾಧ್ಯಕ್ಷರಿಗೆ ಅಗತ್ಯ ಮಾಹಿತಿ ಹಾಗೂ ಪರೀಕ್ಷಿತ ದಾಖಲೆಗಳನ್ನು ಸಲ್ಲಿಸಿದ್ದೇನೆ. ಯಾರು ಆತಂಕ ಪಡುವಂತಿಲ್ಲ ಎಂದರು. ಹಾಗೇ ತಮ್ಮ ಆರೋಗ್ಯ ತಪಾಸಣೆ ಬಗ್ಗೆಯೂ ಮಾಹಿತಿ ನೀಡಿದ ಪ್ರಿಯಾಂಕ್ ಖರ್ಗೆ, ಮಣಿಪಾಲ್ ಆಸ್ಪತ್ರೆಯ ವೈರಾಲಜಿಸ್ಟ್ ಜೊತೆ ಮಾತನಾಡಿ ಅವರಿಂದಲೂ ಪರೀಕ್ಷೆ ಮಾಡಿಸಿಕೊಂಡು ಅದು ನೆಗೆಟಿವ್ ಆದ ಬಳಿಕ ಸದನಕ್ಕೆ ಹಾಜರಾಗಿದ್ದೇನೆ. ಅದಕ್ಕೂ ಮೊದಲ ಎರಡು ದಿನ ಇದೇ ಕಾರಣಕ್ಕೆ ನಾನು ಸದನಕ್ಕೆ ಬಂದಿರಲಿಲ್ಲ ಎಂದು ಅವರು ತಿಳಿಸಿದರು. ಮೊದಲ Rtpcr, ಟೆಸ್ಟ್ ನಲ್ಲಿ ತಪ್ಪು ಮಾಹಿತಿ ಬಂದಿತ್ತು. ಅದಕ್ಕಾಗಿ ಮರಳಿ ಮತ್ತೊಂದು ಪರೀಕ್ಷೆ ಮಾಡಿಸಿಕೊಂಡೆ. ಅದರಲ್ಲಿ ನೆಗೆಟಿವ್ ಬಂದಿದೆ ಎಂದು ಸ್ಪಷ್ಟ ಪಡಿಸಿದ್ದಾರೆ. ನಾನು ರೆಸ್ಪಾನ್ಸಿಬಲ್ ಸಿಟಿಜನ್ ಹಾಗೂ ಶಾಸಕ, ಕೋವಿಡ್ ವಿಚಾರದಲ್ಲಿ ನನಗೂ ಕಾಳಜಿ ಇದೆ. ಆರೋಗ್ಯ ಪರಿಶೀಲನೆ ಬಗ್ಗೆ ಎಲ್ಲಾ ದಾಖಲೆಗಳನ್ನು ಸಲ್ಲಿಸಿದೇನೆ ಎಂದರು ಪ್ರಿಯಾಂಕ್ ಖರ್ಗೆ.